india vs south africa 2nd t20: bcci payment issue sees chandigarh police compromise on team india security
Team India security: డబ్బులివ్వలేదు.. భారత క్రికెటర్లకి భద్రతనివ్వని పోలీసులు
క్రికెట్ ప్రపంచంలోనే అత్యంత ధనిక క్రికెట్ బోర్డుగా పేరొందిన బీసీసీఐ.. భారత క్రికెటర్ల భద్రతని గాలికొదిలేసింది. పోలీస్ సెక్యూరిటీ కోసం ఇవ్వాల్సిన రూ.9 కోట్లు ఇవ్వకపోవడంతో టీమిండియాకి భద్రతనిచ్చేందుకు చండీగఢ్ పోలీసులు నిరాకరించారు.
Samayam Telugu | Updated:
Sep 17, 2019, 11:18AM IST
హైలైట్స్
టీమిండియా భద్రత కోసం చండీగఢ్ పోలీసులకి పేమెంట్ ఇవ్వని బీసీసీఐ
పంజాబ్‌ సరిహద్దు వరకూ భద్రతనిచ్చి తప్పుకున్న పోలీసులు
హోటల్స్‌కి అరకొర భద్రతతోనే చేరుకున్న భారత్, దక్షిణాఫ్రికా క్రికెటర్లు
హోటల్ వద్ద ప్రైవేట్ సెక్యూరిటీని అరెంజ్ చేసిన బీసీసీఐ
భారత క్రికెట్ నియంత్రణ మండలి (బీసీసీఐ) అలసత్వం కారణంగా టీమిండియా భద్రత ప్రశ్నార్థకంగా మారింది. దక్షిణాఫ్రికాతో మొహాలి వేదికగా బుధవారం రెండో టీ20 మ్యాచ్ జరగనుండగా.. తాజాగా చండీగఢ్ విమానాశ్రయానికి భారత క్రికెటర్లు చేరుకున్నారు. అక్కడి నుంచి మొహాలి సరిహద్దు వరకూ భద్రతనిచ్చిన మొహాలి పోలీసులు.. అనంతరం చండీగఢ్ పోలీసులకి బాధ్యతలు అప్పగించారు.
Read More: భారత్, దక్షిణాఫ్రికా మధ్య తొలి టీ20 రద్దు
కానీ.. బీసీసీఐ నుంచి ఇరు జట్ల భద్రత కోసం తమకి రావాల్సిన రూ. 9 కోట్ల పేమెంట్ రాకపోవడంతో.. టీమిండియాకి భద్రతనిచ్చేందుకు చండీగఢ్ పోలీసులు నిరాకరించారు. చండీగఢ్ నుంచి మొహాలి స్టేడియానికి 8కిమీ దూరం మాత్రమే ఉండటంతో.. చండీగఢ్‌లో ఇరు జట్ల క్రికెటర్లకి బసని బీసీసీఐ ఏర్పాటు చేసింది. దీంతో.. అరకొర భద్రత‌తోనే భారత్, దక్షిణాఫ్రికా జట్లు తమకి కేటాయించిన హోటల్‌కి చేరుకున్నట్లు తెలిసింది.
Read More: భారత క్రికెటర్లకి కెప్టెన్ విరాట్ కోహ్లీ వార్నింగ్
భారత క్రికెటర్లతో పాటు దక్షిణాఫ్రికా ఆటగాళ్లకి కూడా భద్రతనిచ్చేందుకు ఆ తర్వాత కూడా చండీగఢ్ పోలీసులు నిరాకరించడంతో.. ప్రస్తుతం ఇరు జట్లు బస చేసిన హోటల్‌కి ప్రైవేట్ సెక్యూరిటినీ బీసీసీఐ తాత్కాలికంగా ఏర్పాటు చేసింది. బుధవారం రాత్రి 7 గంటలకి మ్యాచ్ జరగనుండగా.. ఆ తర్వాత బెంగళూరు వేదికగా ఆదివారం మూడో టీ20 మ్యాచ్ జరగనుంది. కనీసం తిరుగు ప్రయాణంలోనైనా భారత్, దక్షిణాఫ్రికా ఆటగాళ్లకి చండీగఢ్ పోలీసులు భద్రతనిస్తారేమో..? చూడాలి. ధర్మశాల వేదికగా గత ఆదివారం జరగాల్సిన తొలి టీ20 మ్యాచ్ వర్షం కారణంగా కనీసం టాస్ పడకుండానే రద్దయిన విషయం తెలిసిందే.
Read More: భారత్‌లో దక్షిణాఫ్రికా టూర్.. షెడ్యూల్ ఇదే
భారత టీ20 జట్టు: విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), కేఎల్ రాహుల్, శిఖర్ ధావన్, శ్రేయాస్ అయ్యర్, మనీశ్ పాండే, రిషబ్ పంత్ (వికెట్ కీపర్), హార్దిక్ పాండ్య, రవీంద్ర జడేజా, కృనాల్‌ పాండ్య, వాషింగ్టన్ సుందర్, రాహుల్ చాహర్, ఖలీల్ అహ్మద్, దీపక్ చాహర్, నవదీప్ షైనీ
దక్షిణాఫ్రికా టీ20 జట్టు: డికాక్ (కెప్టెన్, వికెట్ కీపర్), దుస్సేన్ (వైస్ కెప్టెన్), బవుమా, జూనియర్ డాలా, బోర్న్ పోర్టుయిన్, హెండ్రిక్స్, డేవిడ్ మిల్లర్, అన్రిచ్, ఫెహ్లుక్వాయో, పిట్రోరియస్, కగిసో రబాడ, షంషీ, స్మట్స్